Document ID: /roh_data/filtered/fineweb-2-filterrobots_roh.jsonl.gz/39987

- L'assamblea constituziunala ha abolì l'immunitad parlamentara da Juan Guaidò
- Ad el vegn renfatschà ch'el haja bandunà il pajais malgrà in scumond da bandunar la Venezuela.
- Cun la decisiun da l'assamblea pudess Guaidò vegnir arrestà
En la Venezuela è abolida l'immunitad parlamentara daJuan Guaidò, quai ha communitgà il parsura da l'assamblea constituziunala. L'assamblea ha approvà unanim ina dumonda da la pli auta dretgira. Quai na fraina betg el, ha ditg Guaidò avant ses aderents.
Guaidò aveva nominà ils 23 da schaner sasez sco president transitoric. Cunter Guaidò vegn investigà gia a temp. Pir da curt era vegnì scumandà ad el il diever d'uffizis politics.
RR novitads 06:00